Asmuni
Toto Asmuni (, dhèwèké iku salah sawijiné anggota pelawak senior ing Indonésia kang asalé saka grup lawak Srimulat. Kondhang mawa jeneng Asmuni, kondhang ing masarakat karo brengos cilik kaya Charlie Chaplin, nanging bédané dhèwèké ora bisa adoh karo
blangkon ing sirahé. Dhèwèké kekancan karo Derry, Ginanjar, Indro Warkop,
Cholik, Tukul lan Didin Bagito.

Sanajan dhèwèké kondhang dadi pelawak ing jagad hiburan Indonésia, Asmuni kacathet dadi pelawak kang wis mbintangi pirang-pirang filem lan wis tau péntas ping pirang-pirang, dhèwèké
uga tau dolanan ing pangung ludruk kang pancèn iku dadi pagawéyané kanggo nguripi kaluwargané.

Ora mung nyambut gawé dadi bintang lawak ing jagad hiburan Indonésia waé, dhèwèké uga duwé tambahan kanggo nguripi kaluwargané liwat usaha dadi pangusaha.
Dhèwèké mbukak omah mangan kang dijenengi Warung Rujak Cingur Asmuni, omah mangan iku
ana ning tlatah Trowulan, kabupatèn Mojokerto.Sawisé suksès ing donya usaha iku, dhèwèké uga mbukak cabang ing Slipi, tlatah Jakarta.

Dhèwèké ninggal nalika umur 75 taun, tanggal 21 Juli 2007 ing Trowulan, lan dikubur
ning papané lair mbiyèn ya iku ing Diwek, Kabupatèn Jombang.

Filmografi 
 Raja Pungli (1977) déning Pitrajaya Burnama
 Gaya Merayu (1980) Wisjnu Mouradhy
 Untung Ada Saya (1982) Lilek Sudjio
 Gepeng Mencari Untung (1983) Lilik Sudjio
 Gepeng Bayar Kontan (1983) Frank Rorimpandey
 Senjata Rahasia Nona (1983) Henky Solaiman
 Semua Karena Ginah (1985) Nya Abbas Akup
 Tahu Sama Tahu (1986) Jopi Burnama
 Kecil-Kecil Jadi Pengantin (1987) Henky Solaiman
 Cintaku Di Rumah Susun (1987) Nya Abbas Akup
 Akibat Terlalu Bebas (1987) A. Rachman
 Akibat Terlalu Genit (1988) Hadi Poernomo
 Nyoman Cinta Merah Putih (1989) Judy Soebroto

Cathetan sikil 

Pelawak Indonésia
Aktor Indonésia
Tokoh Jombang